રાજપીપળા: રાજપીપળામાં સગર્ભા મહિલાઓ તથા બાળકોમાં કુપોષણ નિવારવા તથા લોકોને રોજગારી આપવા માટે નવતર પ્રયોગ કરવામાં આવ્યો છે. મત્સય ધન પ્રોજેકટ અંતર્ગત પ્રથમ તબકકામાં 150 તળાવોમાં રવ, કટલા અને મિરગલ મચ્છીઓનો ઉછેર કરવામાં આવશે. આ તળાવોમાં અત્યાર સુધીમાં 35 લાખ મચ્છીના બીજ છોડવામાં આવ્યા છે. આગામી છ મહિનામાં આ માછલીઓના ઉછેર થતી 6 કરોડ રૂપિયાની આવકનો અંદાજ લગાવવામાં આવ્યો છે. આખા પ્રોજેકટમાં જિલ્લાના 265 તળાવોને આવરીને 50 લાખ મત્સય બીજ છોડવાનું વહીવટીતંત્રનું આયોજન છે. આ પ્રકારનો પ્રોજેકટ રાજયમાં પ્રથમ છે.